Naziv Naručitelja: MATIČNJAK SATIVA d.o.o. za proizvodnju, trgovinu i usluge

Adresa: Trg hrvatskih branitelja 4, 47000 Karlovac
OIB: 14132006324

Kontakt broj mobilnog telefona: +385 99 6929 337, Mario Bakarčić

Adresa elektroničke pošte: mario@maticnjak.hr

Sukladno Pozivu na dostavu projektnih prijedloga „Inovacije u S3 područjima“, ref. broj KK.03.2.2.06. Naručitelj provodi projekt „*Apsolut-apsolutni ekstrakt ljekovitog bilja*”. Javna nabava se raspisuje sukladno uvjetima Poziva na dostavu projektnih prijedloga i Prilogu Ugovoru o dodjeli bespovratnih sredstava „Pravila o provedbi postupaka nabava za neobveznike Zakona o javnoj nabavi“

**DOKUMENTACIJA O NABAVI**

**JN-001 Nabava opreme za rad u pripremi i proizvodnji (1)**

**Za grupe nabave:**

**Grupa 1 - Laboratorijska oprema,**

**Grupa 2 – Preša,**

**Grupa 3 - Strojevi za punjenje i etiketiranje,**

**Grupa 4 - Tehnologija za obradu koprimata**

Referentna oznaka Poziva na dostavu projektnih prijedloga: KK.03.2.2.06

Interni evidencijski broj nabave: JN-001

Karlovac, 6. siječanj 2020.

Sadržaj Dokumentacije o nabavi

[1.1. PODACI O NARUČITELJU 4](#_Toc61514025)

[1.2. PODACI O OSOBI ZADUŽENOJ ZA KOMUNIKACIJU I RAZMJENU PODATAKA S PONUDITELJIMA 4](#_Toc61514026)

[1.3. DOSTUPNOST DOKUMENTACIJE ZA NADMETANJE 4](#_Toc61514027)

[1.4. OBJAŠNJENJA I IZMJENE POZIVA NA DOSTAVU PONUDA 4](#_Toc61514028)

[1.5. VRSTA POSTUPKA NABAVE 5](#_Toc61514029)

[1.6. POČETAK POSTUPKA NABAVE 5](#_Toc61514030)

[1.7. PRAVO SUDJELOVANJA 5](#_Toc61514031)

[2. ODREDBA O SUKOBU INTERESA U SMISLU POGLAVLJA 8. ZJN 2016 6](#_Toc61514032)

[3. PODACI O PREDMETU NABAVE 6](#_Toc61514033)

[a. NAZIV I OPIS PREDMETA NABAVE 6](#_Toc61514034)

[b. OPĆA ODREDBA O JEDNAKOVRIJEDNOSTI 7](#_Toc61514035)

[c. KOLIČINA PREDMETA NABAVE I TROŠKOVNIK 8](#_Toc61514036)

[d. NAČIN ISTICANJA CIJENE PONUDE 8](#_Toc61514037)

[e. MJESTO I TRAJANJE PRUŽANJA USLUGA 8](#_Toc61514038)

[f. PROCIJENJENA VRIJEDNOST NABAVE 9](#_Toc61514039)

[4. KRITERIJI ZA ODABIR/ISKLJUČENJE GOSPODARSKOG SUBJEKTA 10](#_Toc61514040)

[4.1. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI) 10](#_Toc61514041)

[4.2. KRITERIJ ZA ISKLJUČENJE GOSPODARSKOG SUBJEKTA 10](#_Toc61514042)

[5. PODACI VEZANI UZ PONUDE I POSTUPAK OCJENJIVANJA 11](#_Toc61514043)

[a. SADRŽAJ, NAČIN IZRADE I NAČIN DOSTAVE PONUDE 11](#_Toc61514044)

[b. ROK VALJANOSTI PONUDE 12](#_Toc61514045)

[c. DATUM VRIJEME, MJESTO I NAČIN DOSTAVE PONUDA 12](#_Toc61514046)

[d. IZMJENA, DOPUNA ILI ODUSTAJANJE OD PONUDE 13](#_Toc61514047)

[e. JAMSTVO ZA UREDNO IZVRŠENJE UGOVORA 13](#_Toc61514048)

[f. IZMJENE UGOVORA 13](#_Toc61514049)

[g. ROKOVI I UVJETI PLAĆANJA 14](#_Toc61514050)

[6. KRITERIJI ZA ODABIR GOSPODARSKOG SUBJEKTA 14](#_Toc61514051)

[7. PREGLED I OCJENA PONUDA 16](#_Toc61514052)

[a. PREGLED PONUDA 16](#_Toc61514053)

[b. ODLUKA O ODABIRU 17](#_Toc61514054)

[PRILOZI 19](#_Toc61514055)

[PRILOG 1 – Ponudbeni list 19](#_Toc61514056)

[PRILOG 2 – Tehničke specifikacije 19](#_Toc61514057)

[PRILOG 3 – Troškovnik 19](#_Toc61514058)

[PRILOG 4 – Izjava odgovorne osobe 19](#_Toc61514059)

OPĆI PODACI O POSTUPKU NABAVE

## PODACI O NARUČITELJU

Naziv Naručitelja: MATIČNJAK SATIVA d.o.o. za proizvodnju, trgovinu i usluge
Sjedište: Polojski Varoš 200, Cetingrad, 47222
OIB: 14132006324

Kontakt broj mobilnog telefona: +385 99 6929 337, Mario Bakarčić

Adresa elektroničke pošte: mario@maticnjak.hr

## PODACI O OSOBI ZADUŽENOJ ZA KOMUNIKACIJU I RAZMJENU PODATAKA S PONUDITELJIMA

Komunikacija između Naručitelja i Ponuditelja će se obavljati isključivo u pisanom obliku putem elektroničke pošte Naručitelja. Ime i prezime osobe za komunikaciju s Ponuditeljima:

Adresa elektroničke pošte: mario@maticnjak.hr

## DOSTUPNOST DOKUMENTACIJE ZA NADMETANJE

##

Postupak nabave s obveznom objavom sukladno prilogu „Pravila o provedbi postupaka nabava za neobveznike Zakona o javnoj nabavi“, objavljeno u sklopu Poziva na dostavu projektnih prijedloga „Inovacije u S3 područjima“, KK.03.2.2.06.

Dokumentacija za nadmetanje javno je dostupna zajedno sa svim prilozima na mrežnoj stranici [www.strukturnifondovi.hr](http://www.strukturnifondovi.hr).

Dodatne informacije dostupne su putem elektroničke pošte: mario@maticnjak.hr. Eventualni odgovori na pitanja, pojašnjenja i izmjene bit će javno objavljene na mrežnoj stranici: [www.strukturnifondovi.hr](http://www.strukturnifondovi.hr)/

## OBJAŠNJENJA I IZMJENE POZIVA NA DOSTAVU PONUDA

Za vrijeme trajanja roka za dostavu ponuda Ponuditelji mogu postavljati pitanja i zahtijevati objašnjenja vezano uz Poziv na dostavu ponuda. Zahtjev s postavljenim pitanjima je pravodoban ako je dostavljen na adresu elektroničke pošte kontakt osobe najkasnije pet dana prije isteka roka za dostavu ponuda.

Naručitelj će odgovore i objašnjenja staviti na raspolaganje na istoj internetskoj stranici na kojoj je dostupan i poziv na dostavu ponuda bez navođenja podataka o Ponuditelju, najkasnije četiri dana prije isteka roka za dostavu ponuda.

Ako iz bilo kojeg razloga Poziv na dostavu ponuda, obavijesti o izmjenama i dopunama poziva na dostavu ponuda te odgovori na pitanja Ponuditelja nisu stavljeni na raspolaganje u predviđenim rokovima, Naručitelj će rok za dostavu ponuda primjereno produžiti tako da svi zainteresirani Ponuditelji mogu biti upoznati sa svim informacijama potrebnima za izradu ponude.

Ako Naručitelj za vrijeme roka za dostavu ponuda značajnije mijenja Poziv na dostavu ponuda, osigurat će dostupnost izmjena svim Ponuditeljima na isti način i na istim internetskim stranicama kao i osnovnu dokumentaciju Poziva na dostavu ponuda te će osigurati da ponuditelji od objave izmjene imaju najmanje osam dana roka za dostavu ponude.

## VRSTA POSTUPKA NABAVE

Postupak nabave s obveznom objavom sukladno prilogu „Pravila o provedbi postupaka nabava za neobveznike Zakona o javnoj nabavi“, objavljeno u sklopu Poziva na dostavu projektnih prijedloga „Inovacije u S3 područjima“, KK.03.2.2.06.

## POČETAK POSTUPKA NABAVE

Danom početka postupka nabave smatra se dan objave Poziva na dostavu ponuda na internetskoj stranici: [www.strukturnifondovi.hr](http://www.strukturnifondovi.hr).

## PRAVO SUDJELOVANJA

U ovom postupku nabave kao Ponuditelji mogu sudjelovati sve pravne osobe i obrti, neovisno o državi u kojoj su registrirane ili imaju podružnicu.

# **ODREDBA O SUKOBU INTERESA U SMISLU POGLAVLJA 8. ZJN 2016**

Naručitelj izjavljuje da su u trenutku pokretanje postupka nabave predstavnici naručitelja definirani točkom 1.2. Pravila o provedbi postupaka nabave za neobveznike Zakona o javnoj nabavi u sukobu interesa sa sljedećim gospodarskim subjektima:

* Ren-consulting d.o.o., Dedovići 4, Zagreb, OIB: 93540942617
* Miljokaz – projekt, obrt za poslovno savjetovanje, Banija 146, 47000 Karlovac, OIB: 63914995885
* Black Fork d.o.o., Ulica Ljudevita Posavskog 34a, 10000 Zagreb, OIB: 51495183620

# PODACI O PREDMETU NABAVE

## NAZIV I OPIS PREDMETA NABAVE

Nabava je podijeljena u 4 grupe.

Predmet nabave je oprema za rad u pripremi i proizvodnji, što uključuje Laboratorijsku opremu, prešu, strojeve za punjenje i etiketiranje i tehnologiju za obradu koprimata.

Detaljan opis i točne količine predmeta nabave (tehničke specifikacije) dani su u Prilogu 2. koji je sastavni dio ove dokumentacije. Ako nije drugačije definirano, zahtjevi traženi Tehničkim specifikacijama predstavljaju minimalne tehničke karakteristike koje ponuđena roba mora zadovoljavati. Ponuditelj OBAVEZNO POPUNJAVA stupac «Ponuđene tehničke specifikacije» definirajući detaljno tehničke specifikacije ponuđene robe (NAPOMENA: ponuditelj popunjava tehničke specifikacije upisujući točne karakteristike ponuđene robe, izbjegavajući pri tome popunjavanje stupca samo riječima kao što su npr. „zadovoljava“, „DA“ ili „odgovara traženom“). Stupac «Bilješke, napomene, reference na tehničku dokumentaciju» ponuditelj može popuniti ukoliko smatra potrebnim. Stupac «Ocjena DA/NE» ponuditelj NE POPUNJAVA, s obzirom na to da je stupac predviđen za ocjene naručitelja. Kako bi se ponuda smatrala valjanom, ponuđeni predmet nabave mora zadovoljiti sve što je traženo u koloni tražene tehničke specifikacije. U slučaju postojanja sumnje u istinitost podataka navedenih u ponuđenim tehničkim specifikacijama, naručitelj zadržava pravo provjere navedenih podataka bilo kojim prikladnim sredstvom/načinom (npr. provjerom podataka objavljenih na internet stranicama proizvođača, distributera ili se može obratiti proizvođaču.

Kratki opisi predmeta nabave prema grupama:

**Grupa 1 - Laboratorijska oprema**

Nabava uključuje dobavu sljedećih komponenti opreme: Industrijska vaga, laboratorijska vaga, PH metar i senzor, UV lampe, refaktometar, laserski termometar

**Grupa 2 – Preša**

Stavka uključuje dobavu preše koja će se koristiti za prešanje sjemena i pripremu sirovine za daljnju preradu u ekstraktoru

**Grupa 3 - Strojevi za punjenje i etiketiranje**

Nabava uključuje dobavu punilice za pastozne materijale i etiketirke

**Grupa 4 - Tehnologija za obradu koprimata**

Nabava uključuje dobavu sljedećih komponenti opreme: vertikalna svrdlo pumpa, pumpa za med i crijevo, mikser za kremaste proizvode, homogenizator

Usluga za grupe 1, 3 i 4 uključuje dostavu uređaja na adresu Naručitelja, tj. Ponuditelj snosi sve troškove transporta i sav rizik do dostave robe na lokaciju Naručitelja.

Usluga uključuje standardno jamstvo za ispravnost isporučene opreme u trajanju od 12 mjeseci. Dodatno jamstvo se ocjenjuje kao ENP kriterij.

Ponuditelji mogu poslati ponudu samo na jednu, više i/ili na sve grupe nabave.

Alternativne ponude nisu dozvoljene.

## OPĆA ODREDBA O JEDNAKOVRIJEDNOSTI

Naručitelj neće odbiti ponudu gospodarskog subjekta koji u svojoj ponudi na zadovoljavajući način, bilo kojim prikladnim sredstvom, dokaže da rješenje koje nudi na jednakovrijedan način zadovoljava zahtjeve i uvjete određene Pozivom na dostavu ponuda. Dokaz jednakovrijednosti mora dostaviti gospodarski subjekt. U svrhu ocjenjivanja jednakovrijednosti ponuđenog, gospodarski subjekt je dužan dostaviti prikladno sredstvo, a to može biti tehnička dokumentacija ponuđenog jednakovrijednog rješenja koju izrađuje proizvođač (prospekt, katalog ili brošura proizvođača, ispis specifikacija s web stranice proizvođača i sl.) ili ispitni izvještaj priznatog tijela, uz naznaku u Prilogu 2 – tehničke specifikacije, stupac „Bilješke, napomene, reference na tehničku dokumentaciju“.

Ponuditelj je obvezan Naručitelju ponuditi i u cijelosti isporučiti robu sljedećih karakteristika:

* nova, nekorištena, zapakirana i neoštećena roba
* originalna roba specificiranog proizvođača
* roba koja ne predstavlja prototip ili pokusnu seriju

**Navedeno se dokazuje izjavom ponuditelja u ponudbenom listu.**

## KOLIČINA PREDMETA NABAVE I TROŠKOVNIK

Količina predmeta nabave opisana je u Prilogu 2 (tehničke specifikacije), koji je sastavni dio ovog Poziva na dostavu ponuda.

Troškovnik za nabavu s opisom stavki, jedinicom mjere i količinom sastavni je dio ove dokumentacije izdvojen kao zasebni dokument koji se predaje potpisan i ovjeren u okviru Ponudbene dokumentacije (Prilog 3).

## NAČIN ISTICANJA CIJENE PONUDE

##

a) Cijena se izražava u Kunama (HRK), bez i s iskazanim PDV-om (ukoliko je primjenjivo). Prilikom konverzije tečajeva (ukoliko je primjenjivo), koristi se srednji tečaj HNB na dan objave Poziva na dostavu ponuda.

b) U cijenu ponude moraju biti uključeni svi popratni troškovi. Naručitelj će u postupku usporedbe i ocjenjivanja ponuda uspoređivati ukupnu cijenu ponude bez PDV-a.

## MJESTO I TRAJANJE PRUŽANJA USLUGA

Mjesto pružanja isporuke robe i usluga koje su predmet nabave je lokacija na kojoj će se realizirati projekt Naručitelja, a koje se nalazi na adresi Trg hrvatskih branitelja 4, 47000 Karlovac.

Nabava i instalacije roba i usluga koje su predmet moraju biti izvršene sukladno rokovima iz ponude.

Krajnji rokovi za isporuku definirani su kako slijedi:

**Grupa 1 - Laboratorijska oprema**

Maksimalno 30 dana od potpisa ugovora

**Grupa 2 – Preša**

Maksimalno 60 dana od potpisa ugovora

**Grupa 3 - Strojevi za punjenje i etiketiranje**

Maksimalno 90 dana od potpisa ugovora

**Grupa 4 - Tehnologija za obradu koprimata**

Maksimalno 45 dana od potpisa ugovora

Nabava i instalacije roba i usluga koje su predmet nabave moraju biti izvršene sukladno rokovima iz ponude. Rok isporuke robe je jedan od kvalitativnih kriterija za odabir ponude u sve četiri grupe nabave.

Ukoliko Ponuditelj ne dostavi robu u roku koji je izravno utjecao na rangiranje ponuda u postupku nabave, ugovor će se smatrati ništavnim, bez daljnjih obveza Naručitelja. Ukoliko je primjenjivo, ugovor se može potpisati sa sljedećim rangiranim ponuditeljem, tj. nakon raskida Ugovora s prvorangiranim ponuditeljem, Naručitelj će ponuditi potpis Ugovora sljedeće rangiranom ponuditelju uz uvjet da je ponuda sljedeće rangiranog ponuditelja i dalje valjana.

## PROCIJENJENA VRIJEDNOST NABAVE

Procijenjena vrijednost nabave je: 347.989,60 kn (bez PDV-a), prema grupama nabave:

* Grupa 1 - Laboratorijska oprema – 37.374,00 kn
* Grupa 2 – Preša - 137.250,00 kn
* Grupa 3 - Strojevi za punjenje i etiketiranje – 120.285,00 kn
* Grupa 4 - Tehnologija za obradu koprimata – 53.080,00 kn

# KRITERIJI ZA ODABIR/ISKLJUČENJE GOSPODARSKOG SUBJEKTA

## KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)

U svrhu utvrđivanja kvalifikacija ponuditelja za izvršenja ugovora, Ponuditelji su dužni u svojoj ponudi (za 1 ili više grupa nabave) dokazati da posjeduju:

**Pravnu i poslovnu sposobnost za obavljanje profesionalne djelatnosti**

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.

Podaci vezani uz ovu točku upisuju se u ponudbeni list, kriterije za odabir gospodarskog subjekta - Sposobnost za obavljanje profesionalne djelatnosti.

 Osim upisa navedenih podataka uz ponudbeni list Gospodarski subjekt mora dostaviti :

* Rješenje o upisu u sudski, obrtni, strukovni ili drugi odgovarajući registar u državi njegova poslovnog nastana (elektroničku presliku)

## KRITERIJ ZA ISKLJUČENJE GOSPODARSKOG SUBJEKTA

Naručitelj će u bilo kojem trenutku tijekom postupka javne nabave isključiti gospodarskog subjekta iz postupka Javne nabave ako utvrdi da gospodarski subjekt:

* ako je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima,
* ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja,
* ako je lažno predstavio ili pružio neistinite podatke u vezi s uvjetima koje je NOJN naveo kao razloge za isključenje ili uvjete kvalifikacije.
* ako je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima;
* ako je u posljednje dvije godine do početka postupka nabave učinio težak profesionalni propust koji NOJN može dokazati na bilo koji način

Dokaz da se gospodarski subjekt ne nalazi u situacijama koje dovode do isključenja iz postupka nabave navedenim pod točkom 4.1. Dokumentacije Poziva na dostavu ponuda je potpisana Izjava osobe ovlaštene za zastupanje gospodarskog subjekta ponuditelja. Kao dokaz točke 3 (obveza plaćanja dospjelih poreznih obveza), uz Izjavu je potrebno dostaviti potvrdu nadležne porezne institucije (npr. Porezne uprave u Republici Hrvatskoj) ne stariju od 30 dana od dana od početka postupka javnog nadmetanja. Ukoliko se u zemlji poslovnog nastana tvrtke Ponuditelja ne izdaju navedene Potvrde, potrebno je priložiti ili važeći jednakovrijedni dokument nadležnog tijela države sjedišta gospodarskog subjekta ili izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 30 (trideset) dana računajući od dana početka postupka javnog nadmetanja.

Izjava (prilog 4) je sastavni dio dokumentacije za nadmetanje

# PODACI VEZANI UZ PONUDE I POSTUPAK OCJENJIVANJA

## SADRŽAJ, NAČIN IZRADE I NAČIN DOSTAVE PONUDE

Ponuda uključuje:

* Popunjen, potpisan i ovjeren pečatom Prilog 1 - Ponudbeni list koji je sastavni dio ovog Poziva na dostavu ponuda. Ponudbeni list mora biti u izvorniku.
* Popunjen, potpisan i ovjeren pečatom Prilog 2 - Tehnička specifikacije koji je sastavni dio ovog Poziva na dostavu ponuda. Tehnička specifikacija mora biti u izvorniku
* Popunjen, potpisan i ovjeren pečatom Prilog 3 - Troškovnik koji je sastavni dio ovog Poziva na dostavu ponuda. Troškovnik mora biti u izvorniku.
* Potpisana Izjava Odgovorne osobe da se gospodarski subjekt ne nalazi u situacijama koje vode isključenju ponude (navedene u kriterijima za isključenje gospodarskog subjekta) – Prilog 4
* Dokumentacija navedena pod točkom 4.1. ovog Poziva na dostavu ponuda.

Ponude se dostavljaju u jednom primjerku, izrađene na hrvatskom jeziku i latiničnom pismu te pisane neizbrisivom tintom.

Pri izradi ponude Ponuditelj se mora pridržavati zahtjeva i uvjeta iz Poziva na dostavu ponuda te ne smije mijenjati i nadopunjavati tekst dokumentacije iz Poziva na dostavu ponuda.

Ponudu je potrebno izraditi u papirnatom obliku na način da čini cjelinu i uvezati da se onemogući naknadno vađenje i umetanje listova. Ponude se šalju isključivo osobnom ili poštanskom dostavom na niže navedenu adresu Naručitelja.

Na omotnici ponude mora biti naznačen naziv i adresa naručitelja, naziv i adresa ponuditelja, naziv predmeta nabave, naznaka „NE OTVARAJ“ – PONUDA, ref. br. nabave JN-001.; odnosno mora stajati oznaka slijedećeg izgleda:

Ren consulting d.o.o.

Ulica Ivana Banjavčića 18, 47000 Karlovac

(Za MATIČNJAK SATIVA d.o.o. za proizvodnju, trgovinu i usluge)

NE OTVARAJ – PONUDA

ref. br. nabave JN-001

Grupa 1 - Laboratorijska oprema

Grupa 2 – Preša

Grupa 3 - Strojevi za punjenje i etiketiranje

Grupa 4 - Tehnologija za obradu koprimata

*/navesti grupu(e) za koje se dostavlja ponuda/*

Naziv i adresa ponuditelja:

Ponuditelji samostalno određuju način dostave ponude i sami snose rizik eventualnog gubitka odnosno nepravovremene dostave ponude.

Ako omotnica nije označena u skladu sa zahtjevima iz ovog Poziva na dostavu ponuda, Naručitelj ne preuzima nikakvu odgovornost u slučaju gubitka ili preranog otvaranja ponude.

Ponuda se ne može mijenjati nakon isteka roka za dostavu ponuda.

Nije dozvoljeno dostavljanje ponude elektroničkim putem. Alternativne ponude nisu dopuštene

## ROK VALJANOSTI PONUDE

Rok valjanosti ponude mora biti najmanje 90 dana od datuma izrade ponude (za svaku grupu). Ponude s kraćim rokom valjanosti bit će odbijene. Naručitelj može zatražiti od Ponuditelja primjereno produženje roka valjanosti ponude.

## DATUM VRIJEME, MJESTO I NAČIN DOSTAVE PONUDA

Rok za dostave ponuda je **29.1.2021. godine do 24:00 sata**

Ponude se dostavljaju poštom ili osobno, dostavom, u zatvorenoj omotnici na sljedeću adresu:  Ren consulting d.o.o.

Ulica Ivana Banjavčića 18, 47000 Karlovac

(Za MATIČNJAK SATIVA d.o.o. za proizvodnju, trgovinu i usluge)

Svaka ponuda dostavljena nakon isteka roka za dostavu ponuda obilježava se kao zakašnjela, neće biti predmetom procjene te se ne vraća Ponuditelju.

## IZMJENA, DOPUNA ILI ODUSTAJANJE OD PONUDE

U roku za dostavu ponuda Ponuditelj može izmijeniti svoju ponudu, nadopuniti je ili od nje odustati. Izmjena i/ili dopuna ponude dostavlja se na isti način kao i osnovna ponuda s obaveznom naznakom da se radi o izmjeni i/ili dopuni ponude. Ponuditelj može do isteka roka za dostavu ponuda pisanom izjavom odustati od svoje dostavljene ponude. Pisana se izjava dostavlja na isti način kao i ponuda, s obveznom naznakom da se radi o odustajanju od ponude. U tom slučaju, neotvorena ponuda se ne vraća Ponuditelju.

## JAMSTVO ZA UREDNO IZVRŠENJE UGOVORA

Odabrani ponuditelj je obvezan u roku od 15 radnih dana od potpisivanja ugovora o dobavi opreme dostaviti Jamstvo za uredno izvršenje ugovora u obliku bankarske garancije, zadužnice ili novčanog pologa u iznosu od 10% vrijednosti ugovora bez poreza na dodanu vrijednost za grupe 2 i 3. Instrument osiguranja (bankovna garancija) mora biti bezuvjetan, neopoziv i na "prvi poziv" korisnika, "bez prigovora". Rok valjanosti instrumenata zaštite mora biti 30 dana od dana isteka ugovora. Način dostave jamstva: U izvorniku i neovjerenoj kopiji.

Jamstvo će se naplatiti u slučaju povrede ugovorenih obveza sklopljenih između Naručitelja i ponuditelja.

Jamstvo za uredno izvršenje ugovora primjenjuje se isključivo za grupe Grupu 2 – Preša i Grupu 3 - Strojevi za punjenje i etiketiranje, tj. za grupe 1 i 4 nije predviđeno jamstvo za uredno izvršenje ugovora.

## **IZMJENE UGOVORA**

Ukoliko će Naručitelj iz opravdanih razloga mijenjati rokove i dinamiku provedbe projekta zbog situacija uzrokovanih višom silom, krajnji rok za izvršenje ugovora se može revidirati (produžiti) sukladno nastalim okolnostima. Višom silom smatrat će se isključivo vanjske, izvanredne i nepredvidive okolnosti koje Naručitelj i Izvoditelj nisu mogli spriječiti, otkloniti ili izbjeći. U ovom slučaju rok može biti produžen maksimalno za broj dana koliko iznosi kašnjenje u postupanju Naručitelja ili Izvoditelja, odnosno za broj dana koji su posljedica djelovanja više sile. Takvo produljenje roka izvršenja usluge neće utjecati na povećanje ukupno ugovorene cijene.

## **ROKOVI I UVJETI PLAĆANJA**

Uvjeti plaćanja različiti su po grupama nabave, kako slijedi:

Grupa 1 - U cjelosti, 20 dana po isporuci robe i provedenoj obuci

Grupa 2 – 15% ugovorenog iznosa po potpisu Ugovora, 85% ugovorenog iznosa 20 dana po preuzimanju robe i provedenoj obuci

Grupa 3 – 15% ugovorenog iznosa po potpisu Ugovora, 35% nakon 1. faze izrade (po izvršenoj probi), 50% ugovorenog iznosa 20 dana po preuzimanju robe i provedenoj obuci

Grupa 4 - U cjelosti, 20 dana po isporuci robe i provedenoj obuci

# KRITERIJI ZA ODABIR GOSPODARSKOG SUBJEKTA

Naručitelj će u ovom postupku nabave odabrati jednu ponudu. Kriterij za odabir je **ekonomski najpovoljnija ponuda**. Najpovoljnijom ponudom smatrat će se ponuda s najvećim brojem ostvarenih bodova utvrđenih prema sljedećim kriterijima:

Omjer cijene i kriterija kvalitete je identičan u sve četiri grupe nabave.

|  |  |  |
| --- | --- | --- |
| RB | Kriterij | Udio u ocjeni |
| 1. | Cijena | 70% |
| 2. | Kvaliteta | 30% |
| UKUPNO/TOTAL |  | 100% |

Način izračuna kriterija:

1. Cijena ponude 70%

Kriterij cijene : Najniža ponuđena cijena/cijena iz ponude\*70

1. Kvaliteta ponude 30%

Kriterij kvalitete = broj bodova kvalitete ponude/najveći broj bodova u kvaliteti ponude\*30.

Način bodovanja kvalitete sukladno kriterijima je prikazan u tablici:

**Grupa 1 – Laboratorijska oprema**

|  |  |  |  |
| --- | --- | --- | --- |
| RB | Kriterij za procjenu kvalitete | Vrijednost po kojoj se ocjenjuje kvaliteta | Ocjena vrijednosti |
| 1. | Vrijeme isporuke robe nakon zaključenja ugovora | Do 7 dana (uključujući 7 dana) | 30 |
| Od 8 do 15 dana  | 15 |
| Od 16 do 24 dana | 5 |
| Od 25 do 30 dana | 0 |

**Grupa 2 - Preša**

|  |  |  |  |
| --- | --- | --- | --- |
| RB | Kriterij za procjenu kvalitete | Vrijednost po kojoj se ocjenjuje kvaliteta | Ocjena vrijednosti |
| 1. | Vrijeme isporuke robe nakon zaključenja ugovora | Do 14 dana (uključujući 14 dana) | 30 |
| Od 15 do 30 dana  | 15 |
| Od 31 do 45 dana | 5 |
| Od 46 do 60 dana | 0 |

**Grupa 3 – Strojevi za punjenje i etiketiranje**

|  |  |  |  |
| --- | --- | --- | --- |
| RB | Kriterij za procjenu kvalitete | Vrijednost po kojoj se ocjenjuje kvaliteta | Ocjena vrijednosti |
| 1. | Vrijeme isporuke robe nakon zaključenja ugovora | Do 30 dana (uključujući 30 dana) | 10 |
| Od 31 do 60 dana (uključujući 60 dana)  | 7 |
| Od 61 do 85 dana (uključujući 85 dana) | 5 |
| Od 86 (uključujući 86) dana do 90 dana | 0 |
| 2.  | Dodatno jamstvo u mjesecima  | 25 i više mjeseci | 10 |
| Od 19 do 24 mjeseca | 7 |
| Od 13 do 18 mjeseci | 5 |
| 3. | Vrijeme odaziva na servis (u punim satima) - max 72 sata | Do 24 sata (uključujući 24 sata) | 10 |
| Od 25 sati do 48 sati (uključujući 48 sati) | 5 |
| Od 49 sati do 72 sata | 0 |

**Grupa 4 – tehnologija za obradu koprimata**

|  |  |  |  |
| --- | --- | --- | --- |
| RB | Kriterij za procjenu kvalitete | Vrijednost po kojoj se ocjenjuje kvaliteta | Ocjena vrijednosti |
| 1. | Vrijeme isporuke robe nakon zaključenja ugovora  | Do 14 dana (uključujući 14 dana) | 30 |
| Od 15 do 30 dana  | 15 |
| Od 31 do 40 dana | 5 |
| Od 41 do 45 dana | 0 |

U slučaju da su dvije ili više ponuda jednako rangirane prema kriteriju odabira, naručitelj će odabrati ponudu koja je zaprimljena ranije.

Ako je u ponudi iskazana neuobičajeno niska cijena ponude što dovodi u sumnju mogućnost pružanja usluga koje su predmet nabave, Naručitelj može odbiti takvu ponudu. Kod ocjene cijena Naručitelj uzima u obzir usporedne iskustvene i tržišne vrijednosti te sve okolnosti pod kojima će se izvršavati određeni ugovor o nabavi.

# PREGLED I OCJENA PONUDA

## PREGLED PONUDA

Postupak pregleda i ocjena ponuda obavit će Odbor za odabir imenovan od strane Naručitelja. Nakon isteka roka za dostavu ponuda Odbor za odabir će provjeriti sadržaj podnesenih ponuda, usporediti ih sa tehničkim specifikacijama i svim relevantnim tehničkim pojedinostima predmeta nabave te utvrditi jesu li ispunjeni svi propisani uvjeti nadmetanja (u pogledu zadanih rokova, zahtijevane dokumentacije, kriterija za odabir ponude).

Naručitelj će na osnovi rezultata pregleda i ocjene ponuda odbiti:

* ponudu koja nije cjelovita,
* ponudu koja je suprotna odredbama Poziva na dostavu ponuda,
* ponudu u kojoj cijena nije iskazana u apsolutnom iznosu,
* ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu u kojoj pojašnjenjem ili upotpunjavanjem u s kladu s ovim pravilima nije uklonjena pogreška, nedostatak ili nejasnoća,
* ponudu koja ne ispunjava uvjete vezane za svojstva predmeta nabave, te time ne ispunjava zahtjeve iz Poziva na dostavu ponuda,
* ponudu za koju ponuditelj nije pisanim putem prihvatio ispravak računske pogreške

Naručitelj ne provodi javno otvaranje ponuda. Nakon podnošenja ponude na nadmetanje, Naručitelj neće izvršavati povrat predane dokumentacije, niti u izvorniku, niti u preslikama. U postupku pregleda i ocjene ponuda Naručitelj može pozvati Ponuditelje da pojašnjenjem ili upotpunjavanjem u vezi s traženim dokumentima uklone pogreške, nedostatke ili nejasnoće koje se mogu ukloniti. Naručitelj će pozvati Ponuditelje da u primjerenom roku, koji neće biti kraći od pet niti duži od petnaest kalendarskih dana, pojasne ili upotpune dokumente.

## ODLUKA O ODABIRU

Naručitelj će na osnovu rezultata pregleda i ocjene ponuda, (usklađenosti sa tehničkim specifikacijama), a temeljem kriterija za odabir ponude, donijeti Odluku o odabiru, kojom će odabrati najpovoljnijeg Ponuditelja s kojim će sklopiti Ugovor o nabavi.

Rok za donošenje Odluke o odabiru iznosi trideset kalendarskih dana od dana isteka roka za dostavu ponuda.

**Obavijest Ponuditeljima**

Naručitelj pisanim putem (elektroničkom poštom) obavještava sve subjekte koji su dostavili ponudu o odabranom Ponuditelju, prilažući presliku Odluke o odabiru te im šalje obrazloženu pisanu obavijest o odbijanju njihove ponude. Odluka o odabiru sadržavat će:

* naziv i adresu odabranog Ponuditelja
* ukupnu vrijednost odabrane ponude

Istog dana kada će ponuditeljima biti poslana Odluka o odabiru, ista će biti objavljena na internetskoj stranici [www.strukturnifondovi.hr](http://www.strukturnifondovi.hr).

**Odluka o poništenju nabave**

U slučaju poništenja postupka nabave, gospodarski subjekti bit će obaviješteni objavom Odluke o poništenju na internetskoj stranici. Ni u kojem slučaju Naručitelj se neće smatrati odgovornim za bilo kakvu štetu, uključujući gubitak ili izgubljenu dobit, koja je na bilo koji način povezana s poništenjem postupka nabave čak ni u slučaju da je Naručitelj bio obaviješten o mogućnosti nastanka štete.

**Prigovori**

Ponuditelj može podnijeti prigovor Naručitelju na Odluku o odabiru u roku od pet kalendarskih dana od dana objave Odluke o odabiru na internetskoj stranici [www.strukturnifondovi.hr](http://www.strukturnifondovi.hr). Naručitelj će odgovoriti na prigovor Ponuditelja u roku od pet kalendarskih dana od dana primitka prigovora. Ako je Ponuditelj nezadovoljan odgovorom na prigovor, može pokrenuti odgovarajući sudski postupak. Podnošenje tužbe ili pokretanje sudskog postupka ne odlaže okončanje postupka nabave.

**Završetak postupka nabave**

Postupak nabave završava danom obostranog potpisa Ugovora o nabavi.

**Ugovor o nabavi**

Nakon završetka postupka nabave sklopit će se Ugovor o nabavi s odabranim Ponuditeljem.

Ugovor o nabavi sadržava:

* naziv, adresu, broj telefona, broj faksa, adresu elektroničke pošte Naručitelja, opis predmeta nabave, naziv i podatke o odabranom ponuditelju, podatke o iznosu ugovora koji odgovara iznosu odabrane ponude, rokove izvršenja i način plaćanja sa prilozima – ponudbenim listom (Prilog 1 ove nabave) i tehničkim specifikacijama (Prilog 2 ove nabave), troškovnikom (Prilog 3) te odabranom ponudom.

Natječajna dokumentacija i ponuda je sastavni dio Ugovora o nabavi. Dokumentacija Poziva na dostavu ponuda je sastavni dio Ugovora o nabavi.

# PRILOZI

## PRILOG 1 – Ponudbeni list

## PRILOG 2 – Tehničke specifikacije

## PRILOG 3 – Troškovnik

## PRILOG 4 – Izjava odgovorne osobe